 Xoghayaha guud ee Xisbiga Waddani Maxamed Cabdilaahi Uurcadde, oo isagu ugu horeyn shirkaas jaraaid ka hadlay ayaa yidhi Wasiirka Biyaha waanu ku hambalyeynayaa sida badheedhka ah ee uu yidhi Hargeysay biyo idiima soo socdaan, laakiin mid waanu ka xunahay, oo biyo nooma soo socdaan waad noo sheegtay, dadkii biyaha Hargeysa cunay iyo cidii cuntay, yaa sheegaya ee laga sugayaa, adiga ayaa laga sugayaa, waxa fiican inaad faah-faahiso, sababta ay arintaasi ku dhacday, madaama aad soo caddaysay in aan Hargeysa biyo loo soo wadin, cidii weecsatay Xunbo-weyne iyo hantida la inoogu deeqay, waa in umadda loo caddeeyaa, umaddu waxay sugaysaa Wasiir inaad noo caddayso, wuu fashilmay baad tidhi, fashilaada inqilaab baanu u naqaana, ee afkii shacabka nagula hadal Wasiir, maxa fashilmay, waxaad tidhaahda waxaas iyo waxaas ayaa la cunay, cidaas ayaa cuntay, sidaas ayaa loo cunay, laakiin qolooyinkii xerooyinka ku jiray wey fahmeen, markaas tidhi uu fashilmay, anagu shicib ahaan waxaanu u baahan nahay faah-faahin intaas ka badan 